Grof: Hüva. Mis puutub religiooni, siis sellega oli minu perekonnas keerukas lugu. Kui mu vanemad armusid ja soovisid abielluda, siis tekkis sellega probleem, kuna isa perekond ei kuulunud ühtegi kirikusse ja ema perekond oli rangelt katoliiklik. Katoliku kirik selles väikeses Tšehhi linnas, kus nad elasid, keeldus neid paari panemast, kuna mu isa oli "pagan". Alles siis, kui mu vanavanemad tegid kirikule suure annetuse, olid nad nõus oma reegleid leevendama. Kogu see lugu kainestas mu vanemaid sedavõrd, et nad ei sidunud mind ja mu venda ühegi religiooniga. Nad ütlesid, et me peaksime tegema omaenda valiku siis, kui me suureks saame.